บุฟเฟ่ต์ชาบูชาบู หัวละ 690฿ Net ชาบูเป็นหม้อใหญ่ แบ่งครึ่ง มีน้ำซุปให้เลือก 3 แบบ ได้แก่ ซุปชาบู ซุปหางวัว และซุปสุกี้น้ำดำ มีทั้งเนื้อและหมู เนื้อที่นี่ใช้คุณภาพดีมาก สไลด์มาได้บางกำลังดี แกว่งในน้ำแปปเดียวก็สุกแล้ว นอกจากชาบูจะอร่อยแล้วซูชิของที่นี่ก็ใช้ของคุณภาพดีมากๆ ได้ทานแซลมอลกับปลาไหลไม่จำกัดนี่มันฟินสุดๆ พวกของทอดก็อร่อย แนะนำครีมโคโรเกะกับกุ้งเทมปุระ ตบท้ายด้วยขนมหวาน

สำหรับสาขานี้ที่พึ่งเปิดใหม่ได้ไม่นาน คุณภาพอาหารอยู่ในเกณฑ์ดี ติดตรงที่ขนมยังทำไมค่อยโอเคเท่าไหร่ แพนนาค้อตต้ายังเหลวอยู่มาก มีถ้วยนึงหน้าลงมาผสมกับเนื้อเลย วิปครีมไม่ได้เอามาตั้งต้องเดินไปขอกับพนักงาน คนที่ทานอยู่ประจำอยู่แล้วจะรู้ว่าปกติจะอยู่ในตู้ เรื่องความสะอาดยังไม่ดีเท่าที่ควร ตอนแรกเดินเข้ามาจะนั่งโต๊ะริมกระจก แต่เห็ยสภาพแล้วนั่งไม่ลง เก้าอี้ดูเหนียวๆ ที่พื้นมีเศษอาหารและน้ำหกเลอะเทอะ แต่ดูจากโต๊ะพนักงานมาเก็บโต๊ะเรียบร้อยเพื่อให้คนอื่นมามช้บริการต่อแล้ว ควรจะละเอียดกว่านี้หน่อย